
Riigihanke „Narva linnale audiitorteenuste osutamine Narva linna 2011., 2012. ja 2013. aasta konsolideeritud raamatupidamise aastaaruannete ja eelarve täitmise aruannete kohta ” korraldamine
1. Asjaolud ja menetluse käik

Narva Linnavolikogu on 08.09.2011 otsusega nr 112 andnud luba Linnavalitsusel viia läbi hankemenetlus riigihanke „Narva linnale audiitorteenuste osutamine Narva linna 2011., 2012. ja 2013. aasta konsolideeritud raamatupidamise aastaaruannete ja eelarve täitmise aruannete kohta”. Sellele tuginedes on valmistatud ette hankedokumendid riigihanke korraldamiseks.
2. Õiguslikud alused

Kohaliku omavalitsuse korralduse seaduse § 30 lõige 1 punkti 3 kohaselt, linnavalitsus lahendab ja korraldab kohaliku elu küsimusi, mis ei kuulu volikogu pädevusse.

Riigihangete seaduse § 10 lõige 1 punkti 2 kohaselt, riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes on riigihangete seaduse mõistes on hankija.

Riigihangete seaduse § 2 lõige 2 kohaselt, riigihangeteks riigihangete seaduse tähenduses on asjade ostmine, teenuste tellimine, ideekonkursside korraldamine, ehitustööde tellimine ja ehitustööde ning teenuste kontsessioonide andmine hankija poolt, samuti ehitustööde tellimine ehitustöö kontsessionääri poolt.

Riigihangete seaduse § 15 lõige 1 punkti 2 kohaselt, riigihanke hankemenetluse korraldamise, ehitustööde kontsessiooni andmise ja ideekonkursi korraldamise kohustuse maksumuse piirmäär Riigihangete seaduse tähenduses on 2008. aastal ja hiljem alustatud riigihangete puhul asjade ja teenuste hankelepingu ning ideekonkursi korral 40 000 eurot, ehitustööde hankelepingu ja ehitustööde kontsessiooni korral 250 000 eurot.
3. Otsus
3.1. Kuulutada välja riigihange „Narva linnale audiitorteenuste osutamine Narva linna 2011., 2012. ja 2013. aasta konsolideeritud raamatupidamise aastaaruannete ja eelarve täitmise aruannete kohta ” avatud hankemenetlus vastavalt hankedokumentidele (lisatud).
3.2. Määrata riigihanke hankijaks Narva Linnavalitsuse Rahandusamet ja riigihanke eest vastutavaks isikuks Narva Linnavalitsuse Rahandusameti direktori asetäitja Jelena Golubeva.
4. Rakendussätted
4.1. Korraldus jõustub seaduses sätestatud korras.
4.2. Pakkuja, taotleja või hankemenetluses osalemisest huvitatud isik võib vaidlustada hankija
tegevuse, sealhulgas hanke alusdokumendi, riigihangete seaduses sätestatud korras.

